Tekst indtalt til Dialog på Frederikshavn Lokalradios udsendelse tirsdag d. 20. sept. 2006 i relation til indsalget om Fritidsmessen d. 4. sept:

På fritidsmessen var der dog endnu en stand, bestående af 2 computere og rigeligt papir og mest var ubemandet, som her efterfølgende skal omtales. Og det selvom den kun trak enkelte søgende eller undersøgende frederikshavnere som bla. tidligere omtalte Jytte Høyrup, hvis ord på byrådsmøderne i øvrigt bliver bragt til kommunens fjernere områder af Frederikshavn Lokalradio.

Det var de 3 projekter Frederikshavns Multietniske Forenings Genbrugsprojekt til Afghanistan, Den lokale indsamlingskoordinator for Dansk Flygtningehjælps husstandsindsamling søndag d. 6. november og så Dialog på Frederikshavn Lokalradio, som delte en bod. Og så blev der også plads til at have Red Barnets indsamlingsbøsse stående.

Frederikshavn Multietniske Forening havde en computer stående og vise en powerpoint optaget af Sayed Olawi under hans seneste afleveringsrejse med genbrugsudstyr til sydpartneren NGOen Olawi (opkaldt efter en berømt lærd afghaner) og der var et tilbud om at melde sig til at medvirke til at oplyse om dette effektive korruptionsfrie genbrugs- og genopbygningsprojekt i det krigshærgede Afghanistan.

Dansk Flygtningehjælps koordinator i Frederikshavn, Arne Hansen, havde opstillet en computer åbnet på Dansk Flygtningehjælps tilmeldingsside for behjertede indsamlere der ville tage en rask beslutning, men frederikshavnere ville nok lige hjem og se i kalenderen først?

Der var også et avanceret tilbud om som phoner at hjælpe med til at ringe ud til alle tidligere 300 indsamlere som endnu ikke har reageret på den mail der senere er blevet sendt til alle disse.

Endelig havde Dialog på Frederikshavn Lokalradio opslag med tilbud om at blive frivillig radiojournalist med lokalstof efter eget kvalificeret valg.

Alle tre tilbud er i høj grad stadig aktuelle og tåler derfor håbefuld gentagelse her. I øvrigt vil de udvalgte billeder fra multiboden forhåbentligt tale for sig selv med kontaktdata, links og det hele. Ellers vil de også kunne læses på Dialog på Frederikshavn Lokalradios netside arnehansen.net/dialog.

Interesserede på alle 3 interesseområder er velkomne til at henvende sig på mobil 30420818 eller mailadressen post@arnehansen.net .

Der vil i øvrigt igen blive lejlighed til det da udstillingen til dels vil blive gentaget d. 8. oktober i Maskinhallen, hvor Hele verden i Frederikshavn stiller en bod til rådighed fortæller udstilleren.

(indtalt af Arne H.)